Seweweekspoort - Ongenooide gaste (Episode 5) | Maroela Media
Ouma Marie werk hard om alles reg te kry vir die jaarlikse basaar op Maroelafontein, 'n hoogtepunt op die sosiale kalender in Seweweekspoort. 'n Boheemse niggie, Esmerelda, maak onverwags weer haar opwagting op Arendskuil en ou skandes begin uitpeul. Die vroue van die omgewing het hulle mes in vir haar na die vorige basaar. Beneske maak haar hart oop teenoor Theuns, die middelste kind, oor haar huwelik met sy oom Frans.
Op watter radiostasie word die vervolgverhaal uitgesaai ek is in die noordwes
Corne Nel · 4 jare gelede
My ma is besig om blind te word en behoort aan die die Boekklub vir blindes. Is daar dalk 'n manier hoe ek hierdie storie vir haar in die hande kan kry.
Kan ek dit iewers bestel.
U hulp sal waardeer word.
Die episodes van Seweweekspoort is beskikbaar op Maroela Media as podsendings waar 'n mens daarna kan luister en word vir minstens 'n jaar hier beskikbaar gestel vir ons luisteraars se luistergenot. Ons mag ongelukkig volgens 'n kontraktuele ooreenkoms met die vervaardigers nie die episodes van die radiovervolgverhale op CD beskikbaar stel nie.
Jammer vir die ongerief, hoop julle kan lekker saam luister.
Jy kan gerus op Lichvaal Stereo 92.6 FM of Overvaal Stereo 96.1 FM inskakel om na Seweweekspoort in die Noordwes-omgewing te luister. Besoek ook ons blad met uitsaaitye om te sien watter ander radiostasies saai ook hierdie reeks uit. Onthou jy kan ook altyd op Maroela Media na podsendings van die episodes kom luister indien jy 'n episode gemis het.